Donatello

Donatello, (Donato di Niccolò di Betto Bardi), rođen u Firenci oko 1386, umro 13. decembra 1466, italijanski renesansni skulptor.

Vrlo malo se zna o životu ovoga umjetnika. Poznato je da je u mladosti pohađao zlatarski zanat, te da je kao 17-godišnjak radio u radionici kod izvjesnog Ghibertija. Tu se vjerovatno naučio raditi sa mramorom zajedno sa Nanni di Bancom, sa kojim je i kasnije sarađivao. U umjetničkom kontekstu, Donatellovo ime se prvi put pojavljuje 1406. godine kao jedan od umjetnika koji su radili na katedrali Santa Maria del Fiore u Firenci. Na toj katedrali Donatello će raditi više puta tokom svog života.

Njegov najraniji samostalni rad je vjerovatno mramorna skulptura Davida iz 1409. godine. Donatellova skulptura sa istim motivom, napravljena u bronzi oko 1445. godine, je jedna od najvažnijih skulptura rane renesanse. Ta trodimenzionalna skulptura golog Davida u prirodnoj veličini je prva takve vrste poslije antičkog perioda.

Kategorija:Italijanski kipari
Kategorija:Rođeni 1386.
Kategorija:Umrli 1466.
Kategorija:Biografije, Firenca